**Vyhlásenie predkladateľa**

**podľa čl. 23 ods. 3 písm. a) Legislatívnych pravidiel vlády Slovenskej republiky**

Materiál sa na rokovanie predkladá **s rozporom**

- s Odborovým zväzom pracovníkov školstva a vedy na Slovensku, ktorý žiada zníženie základného úväzku

* učiteľa materskej školy z 28 hodín na 26 hodín,
* vychovávateľa pri centre voľného času z 30 hodín na 28 hodín,
* majstra odbornej výchovy z rozpätia 24 – 35 hodín na 24 – 30 hodín.

MŠVVaŠ SR pripomienky neakceptovalo z dôvodu, že takéto zníženie úväzku by malo vplyv na štátny rozpočet a rozpočet verejnej správy, pričom tieto vplyvy neboli s MF SR pri návrhu zákona č. 138/2019 Z. z. vyrokované.

- s Republikovou úniou zamestnávateľov, ktorá žiada

* zvýšenie základného úväzku majstra odbornej výchovy z rozpätia 24 – 35 hodín na 35 – 40 hodín,
* zjednotiť dĺžku vyučovacej hodiny odbornej praxe na 60 minút v dielni školy, na pracovisku zamestnávateľa ako aj na pracovisku praktického vyučovania.

MŠVVaŠ SR pripomienky neakceptovalo z dôvodu, že takéto zvýšenie úväzku by malo vplyv na štátny rozpočet a rozpočet verejnej správy, pričom tieto vplyvy neboli s MF SR pri návrhu zákona č. 138/2019 Z. z. vyrokované.

- so Združením miest a obcí Slovenska, ktoré

* žiada doplniť doložku vplyvov na rozpočet verejnej správy a služby pre občanov a rodinu,
* nesúhlasí so znížením základného úväzku vychovávateľa školského klubu detí z 27 hodín na 25 hodín.

MŠVVaŠ SR pripomienky neakceptovalo z dôvodu, že vplyvy na rozpočet verejnej správy, sociálne vplyvy a dôvody zníženia základných úväzkov vychovávateľov škôl a školských zariadení, boli uvedené a zahrnuté k návrhu zákona č. 138/2019 Z. z.

Pripomienky označené ako zásadné boli s príslušnými subjektmi prerokované, pričom neboli akceptované, pretože by mali ďalšie vplyvy na rozpočet.

Materiál sa na rokovanie predkladá **bez rozporov** s ostatnými povinne pripomienkujúcimi subjektmi.